钦定古今图书集成/方舆汇编/职方典/第1540卷 > 《初秋过麻哈城西观音寺》朱前诒
## 钦定古今图书集成/方舆汇编/职方典/第1540卷 > 《初秋过麻哈城西观音寺》朱前诒

上方楼阁傍西城，缓步秋光物外情。百丈微风松子
落，两株细雨桂花清。山临埤堄烟云满，门近溪潭瀑
布声。坐久不须灯火促，一钩新月正东生。

又

山深地僻可栖禅，树绕招提水绕田。旧阁苔深侵佛
座，悬崖室密有僧眠。前溪人语惊林鹿，后苑风清咽
暮蝉。但愿津梁依法席，三生石上话因缘。